b"\n_START_ARTICLE_\nP\xc3\xa9ter E\xc3\xb6tv\xc3\xb6s\n_START_SECTION_\nDirecci\xc3\xb3 d'orquestra\n_START_PARAGRAPH_\nE\xc3\xb6tv\xc3\xb6s va dirigir peri\xc3\xb2dicament a l'Ensamble Stockhausen entre 1968 i 1976. Des de 1979 a 1991 va ser director musical de l'Ensemble InterContemporain\xc2\xa0de Par\xc3\xads, designat pel fundador de l'ensemble, Pierre Boulez. Des de 1985 a 1988 va ser el principal director convidat de l'Orquestra Simf\xc3\xb2nica de la BBC. Entre 1992 i 1995 va ser el director convidat a la Budapest Festival Orchestra entre 1998 i 2001 va ser la Filharm\xc3\xb2nica Nacional, tamb\xc3\xa9 de Budapest. Des de 1994 fins a 2005 va ocupar el c\xc3\xa0rrec de director titular de l'Orquestra de Cambra de la R\xc3\xa0dio Hilversum. Des de 2003 fins a 2005 va ser el principal director convidat de l'Orquestra Simf\xc3\xb2nica de la R\xc3\xa0dio de Stuttgart i des de 2009 ho \xc3\xa9s de l'Orquestra Simf\xc3\xb2nica de Viena. Entre el 2003 i el 2007 va ser el director convidat per al repertori modern i contemporani de l'Orquestra Simf\xc3\xb2nica de G\xc3\xb6teborg._NEWLINE_Altres grans orquestres que ha dirigit s\xc3\xb3n la Royal Concertgebouw Orchestra, la Cleveland Orchestra, l'Orquestra Filharm\xc3\xb2nica de Berl\xc3\xadn o l'Orquestra Filharm\xc3\xb2nica de Viena.\n_START_SECTION_\nComposici\xc3\xb3 i direcci\xc3\xb3 de l'\xc3\xb2pera\n_START_PARAGRAPH_\nE\xc3\xb6tv\xc3\xb6s P\xc3\xa9ter ha compost nombroses \xc3\xb2peres, a partir de 1973, comen\xc3\xa7ant per\xc2\xa0Harakiri.\xc2\xa0Va pujar a la fama mitjan\xc3\xa7ant una adaptaci\xc3\xb3 del conte d'Anton Tx\xc3\xa9khov\xc2\xa0Les\xc2\xa0tres germanes el 1997 i, m\xc3\xa9s recentment, amb l'adaptaci\xc3\xb3 de l'obra de Tony Kushner Angels in America. El 2007 va estrenar dues \xc3\xb2peres: Lady Sarashina i El amor en los tiempos del c\xc3\xb3lera, basada en la novel\xc2\xb7la del mateix nom, de Gabriel Garc\xc3\xada M\xc3\xa1rquez."